Raed Arafat, secretar de stat în Ministerul Afacerilor Interne, și Nelu Tătaru, secretar de stat în Ministerul Sănătății, au susținut o declarație de presă comună la sediul Ministerului de Interne. Raed Arafat a anunțat că distribuirea în afara țării a medicamentelor și materialelor sanitare folosite pentru combaterea coronavirus este suspendată 6 luni.

Totodată, autoritățile recomandă tuturor firmelor cu mai mult de o sută de angajați decalarea programului de lucru, astfel încât să fie redus numărul celor care folosesc mijloacele de transport în comun. Pentru instituțiile publice măsura este obligatorie.

Principalele decizii:

Suspendarea temporară, pentru o perioadă de 6 luni, a distribuției medicamentelor, dispozitivelor medicale și materialelor sanitare esențiale în prevenția și tratarea infecției cu COVID-19, în afara teritoriului României. Lista de medicamente, dispozitive medicale și materiale sanitare va fi stabilită de Ministerul Sănătății; Recomandarea decalării de către entitățile private, inclusiv operatorii economici cu un număr de peste 99 de angajați, a programului de lucru pentru personalul care se deplasează cu mijloacele de transport în comun. Recomandarea se aplică la nivelul municipiului București și a municipiilor reședință de județ, începând de mâine, 12 martie, până la data de 31 martie, cu posibilitatea de prelungire. Pentru instituțiile publice, decalarea programului este obligatorie, în aceleași condiții menționate mai sus, în perioada 12-31 martie 2020, cu posibilitatea de prelungire. Instituțiile publice care nu pot aplica aceste reguli, vor identifica soluții alternative pentru evitarea utilizării de către angajați a mijloacelor de transport în comun în perioadele aglomerate; Restricționarea activităților culturale, științifice, artistice, religioase, sportive și de divertisment, în spații închise, cu participarea a peste 100 de persoane, până la data de 31 martie, cu posibilitatea de prelungire; Sistarea activităților cu public pentru muzee. Măsura este valabilă, de asemenea, până la 31 martie 2020, cu posibilitatea de prelungire; Recomandarea suspendării activității didactice din învățământul superior, până la data de 31 martie, cu posibilitatea prelungirii, dar și utilizarea unor metode didactice alternative de învățământ; La nevoie, structurile poliției și jandarmeriei asigură măsurile de ordine publică și însoțire necesare, inclusive fluidizarea circulației rutiere pe traseele de deplasare cu ocazia transporturilor realizate pentru gestionarea tuturor situațiilor ce vizează fenomenul coronavirus; în caz de necesitate, structurile poliției, jandarmeriei și poliției locale desfășoară măsuri de menținere a ordinii publice în proximitatea locațiilor unde sunt plasate persoane în carantină sau se realizează activități medicale specifice.

Până acum, mai multe măsuri au fost luate de autorități în contextul răspândirii noului coronavirus, cele mai importante fiind: